Diari Oficial de la Generalitat Valenciana


Sumari del DOGV 7242, del 27-03-2014 (2014/2456)

RESOLUCIÓ de 20 de febrer de 2014, del Servici Territorial d'Energia d'Alacant, per la qual s'atorga autorització administrativa per a la construcció de les instal·lacions elèctriques corresponents al projecte denominat «Línia elèctrica aèria 20 kV de tancament entre L-11 Muro i L-23 Pego», en els termes municipals de Planes i Vall de Gallinera, s'aprova el projecte d'execució i es declara, en concret, la seua utilitat pública. Expedient número ATLINE/2011/102/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7242

Data del DOGV
:   27-03-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/2456


Data del document
:   20-02-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 20 de febrer de 2014, del Servici Territorial d'Energia d'Alacant, per la qual s'atorga autorització administrativa per a la construcció de les instal·lacions elèctriques corresponents al projecte denominat «Línia elèctrica aèria 20 kV de tancament entre L-11 Muro i L-23 Pego», en els termes municipals de Planes i Vall de Gallinera, s'aprova el projecte d'execució i es declara, en concret, la seua utilitat pública. Expedient número ATLINE/2011/102/03. [2014/2456]  
Vist l'expedient amb referència ATLINE/2011/102/03, incoat davant del Servici Territorial d'Energia d'Alacant, a instàncies d'Iberdrola Distribución Eléctrica, SAU, relatiu a la sol·licitud, de 12 d'abril de 2011, d'autorització administrativa, aprovació del projecte d'execució i reconeixement, en concret, d'utilitat pública per a la construcció de les instal·lacions elèctriques corresponents al projecte denominat «Línia elèctrica aèria 20 kV de tancament entre L-11 Muro i L-23 Pego», en els termes municipals de Planes i Vall de Gallinera, en la província d'Alacant, en què s'adjunta exemplar del projecte tècnic d'execució firmat per tècnic competent.  
Resultant que la sol·licitud d'Iberdrola Distribución Eléctrica, SAU, ha sigut sotmesa a informació pública, de conformitat amb el que preveu l'article 9.1 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per mitjà d'anuncis en el Diari Oficial de la Comunitat Valenciana número 6666, de 7 de desembre de 2011, en el Butlletí Oficial de la Província d'Alacant número 240, de 16 de febrer de 2011, en el diari de premsa Información de 9 de desembre de 2011, així com en el tauler d'edictes dels ajuntaments de Planes i Vall de Gallinera.  
D'acord amb la documentació que hi ha en l'expedient, Alfredo Doménech Nadales va presentar escrit d'al·legacions en què manifesta estar en contra de l'execució de les obres de construcció de la línia elèctrica sobre una sèrie de parcel·les en les quals indica tindre interés, al ser pròpies, arrendades o de familiars, ja que l'execució d'estes obres podria afectar la productivitat de l'arbratge i produir la pèrdua de valor de les esmentades parcel·les.  
D'acord amb l'article 9.3 del Decret 88/2005, de 29 d'abril, es va traslladar el referit escrit d'al·legacions a l'empresa peticionària, que va manifestar el següent:  
En relació amb l'al·legació presentada per Alfredo Doménech Nadal, s'ha d'indicar que l'execució del present projecte s'ha interessat per raó d'utilitat pública i no resulta, per tant, necessària l'autorització dels propietaris privats de les parcel·les afectades pel projecte, d'acord amb la legislació vigent (Reial Decret 1955/2000, d'1 de desembre, i Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat).  
Sense perjuí de l'anterior, cal indicar que d'acord amb legislació en matèria d'expropiació forçosa, inclou l'obligació d'indemnitzar la totalitat dels danys i perjuís de qualsevol classe que es deriven de les afeccions imposades, per a l'acreditació de les quals es requerirà els afectats en el seu moment procedimental oportú.  
Resultant que en aplicació de l'article 9.4 del Decret 88/2005, de 29 d'abril, s'han remés separates del projecte als ajuntaments de Planes i Vall de Gallinera, en què se sol·licita la conformitat, oposició o inconvenient a la instal·lació projectada, en allò que afecte béns i drets a càrrec seu i, si és el cas, el condicionat tècnic procedent.  
  
L'Ajuntament de Planes emet un informe en què manifesta la conformitat amb l'autorització a la instal·lació projectada.  
L'Ajuntament de Vall de Gallinera emet un informe favorable en què se subjecta a les condicions previstes en este. El referit informe es va traslladar al sol·licitant, que va manifestar la seua conformitat amb el condicionat expressat.  
Resultant que, de conformitat amb el que establix l'article 9.4 del Decret 88/2005, de 29 d'abril, es va remetre separata del projecte, que contenia les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats, d'acord amb la documentació que hi ha en l'expedient, concretament al Departament de Carreteres de la Diputació d'Alacant, Servici Territorial de Carreteres, Confederació Hidrogràfica del Xúquer i Telefónica de España.  
En resposta a la petició d'informe, el Departament de Carreteres de la Diputació d'Alacant manifesta la seua conformitat amb l'autorització a la instal·lació projectada, en què se subjecta a les condicions previstes en este. El referit informe es va traslladar al sol·licitant, que va manifestar la seua conformitat amb el condicionat expressat.  
En resposta a la petició d'informe, el Servici Territorial de Carreteres emet informe favorable a la instal·lació projectada en què se subjecta a les condicions previstes en este. El referit informe es va traslladar al sol·licitant, que va manifestar la seua conformitat amb el condicionat expressat.  
En resposta a la petició d'informe, la Confederació Hidrogràfica del Xúquer emet resolució d'autorització per a la instal·lació de la línia elèctrica sobre llit públic en què s'establix un condicionat en esta. La referida autorització es va traslladar al sol·licitant, que va manifestar la seua conformitat amb el condicionat expressat.  
En resposta a la petició d'informe, l'empresa Telefónica de España manifesta la seua conformitat amb l'autorització a la instal·lació projectada i se subjecta a les condicions previstes en este. El referit informe es va traslladar al sol·licitant, que va manifestar la seua conformitat amb el condicionat expressat.  
Considerant que, amb data 8 de juliol de 2013, el director territorial de la Conselleria d'Infraestructures, Territori i Medi Ambient va dictar estimació d'impacte ambiental en què considerava acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte d'execució de la línia aèria elèctrica de 20 kV de tancament entre L-11 Muro i L-23 Pego, promoguda per Iberdrola Distribución Eléctrica, SAU, en els termes municipals de Planes i Vall de Gallinera, sempre que es desenrotlle de conformitat amb l'estudi d'impacte ambiental i amb els condicionants que s'arrepleguen en la part dispositiva de la resolució.  
Resultant que el projecte presentat compta entre la seua documentació amb els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
Atés que la sol·licitud i la documentació adjunta reunixen una definició i concreció de les característiques tècniques que garantixen la major seguretat i millor funcionalitat de la instal·lació projectada, sent estos els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar adequadament estes.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és la de millorar la qualitat i continuïtat de subministrament de la xarxa de distribució elèctrica existent en la zona.  
Considerant que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Considerant al Servici Territorial d'Energia d'Alacant competent per a la resolució del present expedient, d'acord amb el que disposa el Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, i el que establix l'article 4.1.b del Decret 88/2005, de 29 d'abril.  
Este Servici Territorial d'Energia resol:  
  
Primer  
Atorgar autorització administrativa a l'empresa Iberdrola Distribución Eléctrica, SAU, per a la construcció de les instal·lacions elèctriques corresponents al projecte denominat «Línia elèctrica aèria 20 kV de tancament entre L-11 Muro i L-23 Pego», en els termes municipals de Planes i Vall de Gallinera, en la província d'Alacant, les característiques generals del qual són:  
- Origen i final: la línia projectada té el seu origen a Margarida (Planes), en el suport existent número 576182 de la línia L-11 Muro, i com a final el suport existent número 721170, situat en la línia L-23 Pego, a Benissili (Vall de Gallinera).  
- Tensió nominal: 20 kV.  
- Freqüència: 50 Hz,  
- Tipologia constructiva: aèria.  
- Nombre de circuits: 1.  
- Conductors: cable unipolar amb coberta CCX-AL3-56, NI 56.41.01.  
- Nombre de suports: 37.  
- Longitud: 5.136 metres.  
- Pressupost: 790.847.75 euros.  
La present autorització en cap cas es concedirà amb drets exclusius d'ús i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient.  
La present autorització s'atorga sense perjuí de tercers i deixant a part els drets particulars.  
  
Segon  
Aprovar el projecte tècnic d'execució, firmat per tècnic competent, per a la construcció de les instal·lacions corresponents a la instal·lació elèctrica denominada «Línia elèctrica aèria 20 kV de tancament entre L-11 Muro i L-23 Pego», en els termes municipals de Planes i Vall de Gallinera.  
Les condicions a què se sotmet la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i autoritzen, i es referiran als elements compresos en l'àmbit d'aplicació dels reglaments tècnics aplicables a este tipus d'instal·lacions i, en particular, amb el que establix el Reial Decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09. Així mateix, la construcció de les instal·lacions autoritzades pel present acte administratiu haurà d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari.  
2. El titular de l'esmentada instal·lació donarà compte de la terminació de les obres al Servici Territorial d'Energia d'Alacant, a l'efecte de la sol·licitud d'autorització d'explotació, presentant l'oportú certificat de direcció i final d'obra, subscrit per tècnic competent, que acreditarà que és conforme amb els reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs perquè efectue les seues inspeccions, en cas de considerar-ho convenient.  
  
4. L'administració deixarà sense efecte la present resolució en qualsevol moment en què s'observe l'incompliment de les condicions imposades en esta.  
5. El termini per a l'execució de les obres serà de 12 mesos a partir de la data de l'ocupació real de les finques afectades. No obstant això, amb anterioritat a la finalització de l'esmentat termini, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'este Servici Territorial d'Energia.  
6. Les d'orde mediambiental establides en l'estimació d'impacte ambiental, de 8 de juliol de 2013, del director territorial de la Conselleria d'Infraestructures, Territori i Medi Ambient, següents:  
· Haurà d'obtindre's l'informe vinculant favorable emés per la Direcció General de Cultura de la Conselleria d'Educació, Cultura i Esport de conformitat del projecte amb la normativa de protecció del patrimoni cultural valencià, establit en l'article 11 de la Llei 4/1998, de Patrimoni Cultural Valencià. En el cas que este informe siga desfavorable, la present estimació d'impacte ambiental haurà d'entendre's com a desfavorable.  
· Hauran de complir-se les mesures d'integració paisatgística i el Programa d'Implementació (incorporat en el projecte d'execució) fixades en l'estudi d'integració paisatgística. S'ha d'aportar la justificació de l'execució del Pla de Participació Pública i els seus resultats han d'estar d'acord amb la solució adoptada. En cas contrari, l'estudi d'integració paisatgística serà objecte d'un nou informe pel Servici d'Infraestructura Verda i Paisatge.  
· Hauran de complir-se les condicions establides en la resolució de declaració de repercussions sobre la Xarxa Natura 2000, de 14 de gener de 2013, dictada pel director general de Medi Natural.  
· El promotor haurà de sol·licitar la tramitació d'expedient d'ocupació en relació amb els 44 metres quadrats afectats de la forest núm. 52 del Catàleg de Forests d'Utilitat Pública, de propietat municipal, denominada La Solana. La resolució de l'esmentada concessió amb caràcter favorable serà prèvia a l'execució de les actuacions previstes en la forest.  
· Cap dels suports objecte del projecte podrà afectar en cap cas les vies pecuàries denominades «assagador de Benissili», «carrerada del Collado de Benissili» i «vereda del Collado».  
· La present estimació d'impacte ambiental només avalua el projecte de línia aèria elèctrica de 20 kV de tancament entre L-11 Muro i L-23 Pego en els municipis de Planes i Vall de Gallinera.  
Per tant, en el cas que es realitze alguna actuació consistent en la construcció de camins rurals, de nou traçat, quan hagen de discórrer per terrenys naturals, seminaturals o incultes, situats en zones boscoses o en vessants de muntanyes o en la construcció de camins rurals i pistes forestals o l'ampliació en més d'un 40 per cent del seu ample de caixa que afecten terrenys forestals, estes actuacions seran objecte de procediment d'avaluació d'impacte ambiental independent, tot això de conformitat amb el que disposa el Decret 162/1990, de 15 d'octubre, modificat pel Decret 32/2006, que aprova el Reglament d'execució de la Llei 2/1989, de 3 de març, d'Impacte Ambiental, i l'article 63.d de la Llei 3/1993, de 9 de desembre, Forestal de la Comunitat Valenciana.  
  
· En el cas que l'actuació afecte alguna espècie de vegetació endèmica o amenaçada del Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació, s'haurà d'obtindre la corresponent autorització administrativa en esta direcció territorial per al trasplantament, si és el cas.  
· La fase de construcció s'acurtarà en el temps en la mesura que es puga, evitant, no obstant això, el treball nocturn per a minimitzar les molèsties a la fauna.  
· Els treballs hauran de complir les normes de seguretat en prevenció d'incendis forestals en l'execució de les obres i treballs que es realitzen en terreny forestal o en els seus voltants, segons el Decret 7/2004, de 23 de gener, del Consell de la Generalitat.  
· Respecte al tractament de la vegetació forestal afectada per la línia elèctrica, haurà de complir-se el que establix el Decret 150/2010, de 24 de setembre, pel qual es modifica el Reglament de la Llei 3/1993, Forestal de la Comunitat Valenciana, i s'aprova la instrucció tècnica IT-MVLAT per al tractament de la vegetació en la zona de protecció de les línies elèctriques aèries d'alta tensió amb conductors nus al seu pas per terrenys forestals.  
· Hauran d'extremar-se les mesures per a evitar abocaments o depòsits de materials que puguen suposar contaminació o degradació de qualsevol tipus en el medi.  
· El projecte haurà de complir, en tot cas, el que disposa el Reial Decret 1432/2008, de 29 d'agost, pel qual s'establixen mesures per a la protecció de l'avifauna, contra la col·lisió i l'electrocució en línies elèctriques d'alta tensió (BOE 13.09.2008).  
· Durant la vida útil de les línies elèctriques, el titular/promotor haurà de mantindre en perfecte estat els materials aïllants i la resta d'elements de les línies, i haurà de renovar-los periòdicament quan no tinguen les propietats protectores per a les aus.  
Finalitzada la vida útil de la línia, el titular/promotor estarà obligat a desmantellar la línia i retirar tots els seus elements de manera que l'entorn torne al seu estat original.  
· S'haurà de complir el Programa de Vigilància Ambiental. S'haurà de garantir pel titular/promotor del projecte les mesures protectores i correctores proposades en l'estudi d'impacte ambiental i les addicionals establides en els condicionants anteriors, i el titular/promotor serà el responsable i encarregat de comprovar l'evolució dels impactes previstos i complir els objectius que garantixen les mesures protectores i correctores proposades i les addicionals establides en els condicionants anteriors. Es presentarà, a més, un informe al final de les obres en què quede formalment constatat l'esmentat compromís.  
  
· Qualsevol modificació o ampliació del projecte presentat, així com la detecció d'algun impacte ambiental no previst en l'estudi d'impacte ambiental i/o en la present estimació d'impacte ambiental, es notificarà a esta direcció territorial, que establirà, si és el cas, l'aplicació de les mesures correctores que corresponguen.  
  
Tercer  
Declarar, en concret, la utilitat pública de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i significar que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells que, intentada la notificació, no s'haguera pogut practicar.  
  
Contra esta resolució, que no posa fi a la via administrativa, podrà interposar-se un recurs d'alçada davant de la Direcció General d'Energia (carrer de Castán Tobeñas, núm. 77, Ciutat Administrativa 9 d'octubre, Torre 1, 46968 València), en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Alacant, 20 de febrer de 2014.- El cap del Servici Territorial d'Energia: Ramón Esplugas Pérez